Hommik algas sellega, et saatsin Ruthi, kes juba üheksa paiku siia laekus, poodi kohvi ja ajalehte ostma. Paberlehte ma muidu ei ostaks, aga mõtlesin  juhust kasutada ja soetada omale Krossi "Kallid kaasteelised" koos Päevalehega. Ammu olen neid omale tahtnud, aga ei ole raatsinud osta (neid selles mõttes, et sellel on kaks osa). Päevalehega koos tuli küll ainult esimene. No ja kui keegi arvab, et Raplas jätkub tasuta jagatavat raamatut rohkematele kui ainult müüjatele, müüjate sugulastele ja neile üksikutele, kes enne avamist poe ukse taha kogunevad, siis arvaku uuesti. Kell üheksa hommikul polnud seda enam kuskilt võtta. Kui ta oleks müügil olnud 79  krooniga, siis ma poleks tast ilmselt ilma jäänud, aga kahjuks kadus tasuta raamat nagu nõukaajal apelsinid.